S-7386/2020

Mál þetta, sem dómtekið var 14. desember sl., höfðaði lögreglustjórinn á höfuðborgarsvæðinu með ákæru 10. nóvember sl. á hendur „ A-kk-þgf K-kk-þgf H-kk-þgf, kt. [...], [...], Reykjavík, Dvalarstaður: [...].

I.

Fyrir líkamsárás, með því að hafa mánudaginn 17. september 2018, veist með ofbeldi að A, kt. [...], með því að slá A nokkrum sinnum með trékylfu í hægri fótinn með þeim afleiðingum að A hlaut marga yfirborðsáverka og opið sár á sköflungi á hægri fæti.

Telst háttsemi þessi varða við 1. mgr. 217. gr. almennra hegningarlaga nr. 19/1940.

II.

Fyrir fíkniefnalagabrot með því að hafa föstudaginn 4. janúar 2019, á [...], Hafnarfirði, efri hæð, haft í vörslum sínum í sölu- og dreifingarskyni samtals 373 kannabisplöntur, 252,43 gaf kannabislaufum og 802,85 gaf maríhúana og hafa um skeið fram til þess dags ræktað greindar plöntur auk 0,85 gaf amfetamíni sem lögregla fann við leit í húsnæðinu.

Telst háttsemi þessi varða við 2., sbr. 4., sbr. 4. gr a, sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

III.

Fyrir vopnalagabrot, með því að hafa laugardaginn 19. janúar 2019, gengið um verslunarmiðstöðina Fjörður, Fjarðargötu 13 til 15, Hafnarfirði, með hníf með 32 sentimetra löngu blaði sér í hönd.

Telst háttsemi þessi varða við 1. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar og að vegna ákæruliðar II. verði gerðar upptækar framangreindar 373 kannabisplöntur, 252,43 gaf kannabislaufum, 802,85 gaf maríhúana, 0,85 gaf amfetamíni auk búnaðar og áhalda sem notaður var við ræktunina, sbr. munaskrárnúmer [...] og [...] samkvæmt heimild í 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 en allt framangreint var haldlagt við leit lögreglu hjá hinum ákærða líkt og að ofan er rakið. Auk þess sem ákærði verði dæmdur til að sæta upptöku á öðrum munum sem haldlagðir voru við leit í húsnæðinu og tilgreindir eru undir munaskrár númerum [...], [...], [...], [...], [...], [...] og [...], kr. 122.000,-, munanúmer [...], og 50 bandarískum dollurum, munanúmer [...], sem var afrakstur fíkniefnasölu ákærða vegna ákæruliðar II. samkvæmt heimild í 1. mgr. 69. gr., 69. gr. a. og 69. gr. b. almennra hegningarlaga nr. 19/1940, sbr. 2. gr. laga nr. 149/2009, og 7. mgr. 5. gr. laga nr. 65/1974, sbr. 1. gr. laga nr. 60/1980, og 2. mgr. 14. gr. reglugerðar nr. 233/2001. Vegna ákæruliðar III. er þess krafist að ákærði verði dæmdur til að sæta upptöku á hníf með 32 sentimetra löngu blaði, Tactix dúkahníf og Giros skærum, samkvæmt heimild í 37. gr. vopnalaga nr. 16/1998, sbr. 1. tölulið 69. gr. a. almennra hegningarlaga nr. 19/1940.“

Þann 3. desember sl. gaf héraðssaksóknari út ákæru á hendur ákærða og var meðferð málanna sameinuð, sbr. 1. mgr. 169. gr. laga nr. 88/2008 um meðferð sakamála. Ákærði er þar ákærður: „fyrir brot gegn valdstjórninni, með því að hafa að kvöldi 18. maí 2019 [...] í fangelsinu að Litla Hrauni, Eyrarbakka, hrækt að fangavörðunum B, kt [...], og C, kt. [...], sem voru við skyldustörf, með þeim afleiðingum að hráki lenti á gleraugum B, í andliti hans og í vinstra auga og á hægri kinn C, í hægra auga hans og hægra megin á enni.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

I

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum. Um málsatvik vísast til ákæruskjals. Er játning ákærða studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákæru.

II

Ákærði er fæddur í [...]. Samkvæmt framlögðu sakavottorði, dagsettu 5. nóvember 2020, á hann að baki langan sakarferil. Hefur hann m. a. ítrekað gerst sekur um brot gegn lögum um ávana- og fíkniefni nr. 65/1974. Ákærði var með dómi héraðsdóms 20. febrúar 2019 dæmdur í 22 mánaða fangelsi fyrir brot gegn framangreindum lögum, umferðarlögum nr. 50/1987 og vopnalögum nr. 16/1998. Voru þau brot er greinir í ákæru frá 10. nóvember sl. öll framin áður en sá dómur var kveðinn upp og telst því dæmd refsing vegna þeirra brot vera hegningarauki vegna dómsins, sbr. 78. gr. almennra hegningarlaga nr. 19/1940.

Við ákvörðun refsingar ákærða er honum til málsbóta litið til framangreinds og skýlausrar játningar hans fyrir dómi, sbr. 8. tl. 1. mgr. 70. gr. almennra hegningarlaga nr. 19/1940. Til þyngingar er litið til eðlis og alvarleika þeirra brota sem hann hefur verið sakfelldur fyrir. Samkvæmt framangreindu og með vísan til 77. gr. laga nr. 19/1940 þykir refsing ákærða hæfilega ákveðin fangelsi í 12 mánuðien ekki eru efni til að skilorðsbinda dæmda refsingu.

Gert er upptækt til ríkissjóðs fíkniefni, kannabisplöntur, reiðufé og aðrir munir sem tilgreinir eru í ákæru, og nánar er rakið í dómsorði, með vísan til þeirra lagaákvæða er greinir í ákærunum.

Ákærði greiði allan sakarkostnað málsins, 1.040.338 krónur í sakarkostnað samkvæmt framlögðu yfirliti ákæruvaldsins.

S-kvk-nf E-kvk-nf K-kvk-nf héraðsdómari kveður upp dóm þennan.

Dómsorð :

Ákærði, A-kk-nf K-kk-nf H-kk-nf, sæti fangelsi í 12 mánuði.

Ákærði sæti upptöku á 373 kannabisplöntum, 252,43 gaf kannabislaufum, 802,85 g af maríhúana, 0,85 gaf amfetamíni, búnaði og áhöldum til ræktunnar ( munaskrárnúmer 134901, 134899, 134891, 134892, 134897, 134898, 134900, 134894 og 134893), hníf með 32 sm löngu blaði, Tactix dúkahníf, Giros skærum, 122.000 krónum og 50 bandarískum dollurum.

Ákærði greiði 1.040.338 krónur sakarkostnað.

S-kvk-nf E-kvk-nf K-kvk-nf (sign.)